Diari Oficial de la Generalitat Valenciana


Sumari del DOGV 4319, del 22-08-2002 (2002/7925)

RESOLUCIÓ de 21 de juny de 2002, del conseller d'Obres Públiques, Urbanisme i Transports, per la qual s'aprova definitivament les modificació núm. 2.1, relativa al canvi d'ús de sòl dotacional i la modificació núm. 2.2, referent a l'ampliació de l'àrea de repartiment núm. 84, integrants de la modificació puntual núm. 2 del Pla General d'Ordenació d'Elx i se suspén la tramitació de la modificació núm. 2.3, sobre el canvi de qualificació i domini en sòl de les àrees de repartiment pluriparcel·làries contigües núm. 12 i 105, integrant de la modificació puntual núm. 2 del Pla General d'Elx, fins que s'esmenen les deficiències advertides en el fonament de dret 4t de la present resolució.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7925


Data del document
:   21-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Elx
    * pla d'urbanisme

RESOLUCIÓ de 21 de juny de 2002, del conseller d'Obres Públiques, Urbanisme i Transports, per la qual s'aprova definitivament les modificació núm. 2.1, relativa al canvi d'ús de sòl dotacional i la modificació núm. 2.2, referent a l'ampliació de l'àrea de repartiment núm. 84, integrants de la modificació puntual núm. 2 del Pla General d'Ordenació d'Elx i se suspén la tramitació de la modificació núm. 2.3, sobre el canvi de qualificació i domini en sòl de les àrees de repartiment pluriparcel·làries contigües núm. 12 i 105, integrant de la modificació puntual núm. 2 del Pla General d'Elx, fins que s'esmenen les deficiències advertides en el fonament de dret 4t de la present resolució. [2002/7925]
  
Vist l'expedient promogut per l'Ajuntament d'Elx referent a la modificació puntual núm. 2 del Pla General d'Ordenació Urbana d'Elx (Alacant), i de conformitat amb els següents:
  
Antecedents de fet
  
Primer
  
El projecte de modificació puntual núm. 2 del Pla General d'Elx es va sotmetre a informació pública durant un mes per mitjà d'Acord del ple de l'Ajuntament del dia 30 d'octubre de 2000, i es publica l'anunci en el Diari Oficial de la Generalitat Valenciana, de data 13 de desembre de 2000, i en el diari La Verdad, de 4 de desembre del mateix any. Durant el pertinent període d'exposició pública no es van presentar al·legacions. El projecte es va aprovar provisionalment pel mateix òrgan amb data 26 de març de 2001.
  
Segon
  
La documentació tècnica està integrada per memòria informativa i justificativa diferenciada segons la modificació de què es tracte i plans d'informació i ordenació refosos.
  
Tercer
  
La Comissió Territorial d'Urbanisme d'Alacant, en la sessió del dia 25 d'abril del 2002, va adoptar el següent acord:
  
1. Informar favorablement les modificacions puntuals números 2.1- Canvi d'ús de sòl dotacional i 2.2- Ampliació de l'àrea de repartiment núm. 84, integrants de la modificació puntual núm. 2 del Pla General d'Elx, i es proposa el conseller d'Obres Públiques, Urbanisme i Transports la seua aprovació definitiva.
  
2. Suspendre la tramitació de la modificació puntual núm. 2.3- Canvi de qualificació i domini en sòl de les àrees de repartiment pluriparcel·làries contigües núm. 12 i 105, integrant de la modificació puntual núm. 2 del Pla General d'Elx, fins que s'esmene l'observació assenyalada en la consideració tecnicojurídica tercera del present acord.
  
Quart
  
Consta informe favorable de la Conselleria de Cultura i Educació, Àrea d'Infraestructures.
  
Cinqué
  
Amb data 19 de juny de 2002, el conseller d'Obres Públiques, Urbanisme i Transports va emetre dictamen, que s'informa favorablement l'alteració de les zones verdes afectades pel projecte de modificació 2.1 de la modificació puntual núm. 2 del Pla General d'Ordenació Urbana d'Elx.
  
Fonaments de dret
  
Primer
  
La tramitació ha sigut de conformitat amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segon
  
La documentació s'estima completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU.
  
Tercer
  
L'objecte de l'expedient és la realització de tres modificacions puntuals diferents en distints àmbits del sòl urbà d'Elx amb el contingut següent:
  
- Modificació puntual núm. 2.1- Canvi d'ús de sòl dotacional.
  
Es proposa el canvi de l'ús d'una superfície de 1.497,5 m² d'espais lliures de la xàrcia estructural a ús educatiu-cultural de xàrcia secundària. Recíprocament en una illa pròxima d'ús educatiu i cultural de xàrcia secundària es desqualifica la mateixa superfície per a passar a qualificar-la d'espais lliures de la xàrcia estructural. L'espai final resultant destinat a cada un dels usos és equivalent.
  
Es justifica la dita modificació en vista a aconseguir un inflament de l'àrea on s'ubica l'illa inicial d'ús educatiu i cultural i es qualifica al mateix temps una superfície d'este mateix ús en una àrea pròxima a unes altres dotacions, així com uns altres espais lliures per a ser incorporada a la xàrcia estructural com a centre social.
  
L'illa inicial d'ús educatiu i cultural figura dibuixada en el vigent Pla General Municipal com a col·legi públic Jhayton, si bé es justifica la inexistència d'este en el mapa escolar del municipi, així com la realitat actual d'utilització de l'illa, que consistix en la ubicació provisional d'unes naus existents rehabilitades de l'institut d'ensenyament secundari núm. 8.
  
- Modificació puntual núm. 2.2- Ampliació de l'àrea de repartiment núm. 84.
  
S'incorpora a l'àrea de repartiment pluriparcel·lària núm. 84 un solar de 179 m² de sòl provinent de l'àrea de repartiment uniparcel·lària núm. 36. No s'altera l'aprofitament tipus de cap de les dos àrees de repartiment.
  
Es justifica la dita modificació en vista a reflectir en el planejament el conveni que va ser subscrit amb els propietaris de l'àrea de repartiment pluriparcel·lària núm. 84 on finalment es van incloure els propietaris el dit solar de 179 m². La finalitat del conveni va ser la de subscriure la forma de compensació a l'Ajuntament per l'excés d'aprofitament objectiu existent en l'àrea de repartiment en relació amb l'aprofitament tipus.
  
- Modificació puntual núm. 2.3- Canvi de qualificació i domini en sòl de les àrees de repartiment pluriparcel·làries contigües núm. 12 i 105.
  
Es modifica la qualificació d'una superfície total de 1.711 m² corresponent a les àrees de repartiment pluriparcel·làries contigües núm. 12 i 105. La dita superfície està qualificada de dotacional pública xàrcia viària i que passa a ser pati de l'illa no edificable, de domini privat però afecte igualment a l'ús públic.
  
Es justifica la dita modificació en vista a possibilitar la creació d'un aparcament privat davall rasant sense acudir al règim de concessió al mateix temps que els propietaris correrien amb les despeses d'urbanització i posterior manteniment de l'espai afecte a l'ús públic sobre rasant.
  
Quart
  
Les determinacions contingudes en el present expedient es consideren correctes, des del punt de vista de les exigències de la política urbanística i territorial de la Generalitat, tal com s'exposa en l'article 40 de la LRAU, excepte quant a la modificació núm. 2.3- Canvi de qualificació i domini en sòl de les àrees de repartiment pluriparcel·làries contigües núm. 12 i 105. Així, en esta, en definitiva, l'espai actualment vigent, està qualificat de sòl dotacional públic que passa a ser sòl privat (si bé amb servitud d'ús públic). No pot, per tant, entendre's que el sòl complisca els requisits de l'article 27.2 del RPCV que diu: ?el terreny que s'incloga en les xàrcies primària i secundària de reserves de sòl dotacional haurà de tindre titularitat i destinació pública?, per la qual cosa s'haurà de donar compliment al que disposa l'article 17 de l'annex al RPCV, per la qual cosa si l'Ajuntament d'Elx pretén continuar amb la modificació proposada, haurà de donar compliment al que disposa l'article 55.3 de la LRAU i en l'article 17 de l'annex del RPCV.
  
Cinqué
  
Atés que el present expedient suposa una diferent qualificació o ús urbanístic de les zones verdes o espais lliures anteriorment prevists, de conformitat amb el que disposa l'article 55.4 de la LRAU, amb data 19 de juny, s'emet informe favorable del conseller d'Obres Públiques Urbanisme i Transports, de conformitat amb el que establix la disposició transitòria novena de la LRAU, sense que siga preceptiu, per a este cas concret, la intervenció del Consell Jurídic Consultiu, atés l'objecte específic de la modificació plantejada.
  
Sisé
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, i de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament les modificació núm. 2.1, relativa al canvi d'ús de sòl dotacional, i la modificació núm. 2.2, referent a l'ampliació de l'àrea de repartiment núm. 84, integrants de la modificació puntual núm. 2 del Pla General d'Ordenació d'Elx.
  
Suspendre la tramitació de la modificació núm. 2.3, sobre el canvi de qualificació i domini en sòl de les àrees de repartiment pluriparcel·làries contigües núm. 12 i 105, integrant de la modificació puntual núm. 2 del Pla General d'Elx, fins que s'esmenen les deficiències advertides en el fonament de dret 4t de la present resolució.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 21 de juny de 2002.- El conseller d'Obres Públiques, Urbanisme i Transports: José Ramón García Antón.